Ανθοϊάματα Μπαχ

Τα ανθοϊάματα Μπαχ () είναι εναλλακτική μέθοδος θεραπείας την οποία επινόησε ο Άγγλος γιατρός και ομοιοπαθητικός Έντουαρντ Μπαχ στις αρχές του 20ού αιώνα. Παρασκευάζονται από 38 διαφορετικά λουλούδια της Αγγλίας. Τα ανθοϊάματα Μπαχ θεωρούνται ακίνδυνα, χωρίς να παρουσιάζουν κάποια παρενέργεια ή αλληλεπίδραση με φάρμακα και άλλες ουσίες. Επιπτώσεις, ενδεχομένως, μπορούν να υπάρξουν, σύμφωνα με το κέντρο Μπαχ της Αγγλίας, στις περιπτώσεις ανθρώπων που προσπαθούν να εξαλείψουν την εξάρτηση από το αλκοόλ, καθώς τα ανθοϊάματα εμπεριέχουν εξαιρετικά μικρές ποσότητες brandy, αλλά και στην περίπτωση του πολύ ισχυρού φαρμάκου Antabuse, που μπορεί να προκαλέσει βίαιη αντίδραση σε κάποιον που πίνει ακόμη και μια απειροελάχιστη ποσότητα αλκοόλ.

Τα ιάματα Μπαχ ανήκουν στις ενεργειακές θεραπείες. Σύμφωνα με τους θεραπευτές και όσους τα χρησιμοποιούν, θεραπεύουν το νοητικό και συναισθηματικό μέρος του ατόμου και γι' αυτό κατόπιν μπορούν να θεραπεύσουν και το φυσικό σώμα. Μπορεί για παράδειγμα κάποιος να έχει ελλείψεις στον οργανισμό του λόγω κακών διατροφικών ή άλλων συνηθειών. Τα ιάματα Μπαχ δε θα προσθέσουν αυτό το στοιχείο που λείπει, αλλά θα βοηθήσουν το άτομο να κάνει τις απαραίτητες αλλαγές στη ζωή του, ή τις απαραίτητες κινήσεις και επιλογές (π.χ. επιλογή ενός καλού γιατρού) ή μια αλλαγή στη νοητική και συναισθηματική στάση, τα οποία με τη σειρά τους θεωρείται ότι θα επιφέρουν αποτέλεσμα στο φυσικό σώμα.

Τα δημοσιευμένα αποτελέσματα κλινικών ερευνών γύρω από τα ανθοϊάματα Μπαχ δεν έχουν εντοπίσει στην αποτελεσματικότητά τους κάτι διαφορετικό πέρα από επίδραση ανάλογη με των εικονικών φαρμάκων (placebo).

Παρασκευή και χρήση 
Ο συνήθης τρόπος παρασκευής είναι αυτός της ηλιακής μεθόδου, όπου τα επιλεγμένα άνθη μένουν για τρεις ώρες σε νερό πηγής κάτω απ' τον ήλιο. Κατόπιν τα άνθη αφαιρούνται και το ενεργοποιημένο νερό αναμειγνύεται με μπράντυ. Σε άλλες περιπτώσεις τα άνθη βράζονται στο νερό πηγής. Το αποτέλεσμα και των δύο μεθόδων είναι το μητρικό ίαμα, το οποίο διαλύεται περαιτέρω για να δημιουργηθούν τελικά τα μπουκαλάκια με τα ανθοϊάματα που διατίθενται στα φαρμακεία.

Αφού ο θεραπευτής ή το ίδιο το άτομο επιλέξει τα ιάματα που του ταιριάζουν, τα παίρνει τέσσερις φορές τη μέρα, από τέσσερις σταγόνες κάτω απ' τη γλώσσα. Το μάξιμουμ των ιαμάτων που μπορεί να πάρει κάποιος είναι εφτά. Δεν υπάρχει περίπτωση υπερδοσολογίας ή άλλος κίνδυνος, καθώς είναι απολύτως ασφαλή, χωρίς χημικές ουσίες. Το χειρότερο που μπορεί να συμβεί είναι απλά τα ιάματα να μην δουλέψουν.

Επιστημονικές έρευνες - μελέτες 
Οι επιστημονικές μελέτες δεν έχουν δείξει κάποια ιδιαίτερη επίδραση των ανθοϊαμάτων, αποτελεσματικότερη από εκείνη των εικονικών φαρμάκων (placebo) γενικά. Το πιο πιθανό είναι ότι ως placebo επιδρούν στη συναισθηματική κατάσταση των ατόμων και η διαδικασία επιλογής και λήψης τους μπορεί να λειτουργεί κατευναστικά ως τελετουργία. Ο Έντουαρντ Μπαχ που εμπνεύστηκε τη μέθοδο ήταν ομοιοπαθητικός "ιατρός" και ως εκ τούτου η μέθοδός του βασίζεται στην ομοιοπαθητική. Τόσο η ομοιοπαθητική όσο και τα ανθοϊάματα του Μπαχ έχουν πλέον αποδειχτεί από πλήθος ανεξάρτητων ερευνητικών εργασιών, μελετών και μετα-αναλύσεων ως αβάσιμες, αναποτελεσματικές και χωρίς καμία ωφέλεια για τους ασθενείς τεχνικές, με αποτελέσματα ανάλογα με εκείνα των placebo (εικονικών) σκευασμάτων.

 Tίτλος: Efficacy of Bach-flower remedies in test anxiety: a double-blind, placebo-controlled, randomized trial with partial crossover. Συμπέρασμα: Τα ανθοϊάματα Μπαχ είναι ένα αποτελεσματικό placebo για το άγχος των εξετάσεων (test anxiety) και δεν έχουν κάποια συγκεκριμένη επίδραση.
 Τίτλος: A randomized, double-blind placebo-controlled trial of a Bach Flower Remedy. Συμπέρασμα: Το Five Flower Remedy δεν είχε κάποια συγκεκριμένα αποτελέσματα στην διαχείρηση του άγχος κάτω από τις συγκεκριμένες συνθήκες δοκιμής.
 Τίτλος: "Flower remedies": a systematic review of the clinical evidence. Συμπέρασμα: Η υπόθεση ότι οι θεραπείες ανθοϊαμάτων σχετίζονται με αποτελέσματα πέρα ​​από το φαινόμενο placebo δεν υποστηρίζεται από δεδομένα αυστηρών κλινικών δοκιμών.
Τίτλος: Bach flower remedies used for attention deficit hyperactivity disorder in children—a prospective double blind controlled study. Συμπέρασμα: Δεν υπάρχει κάποια στατιστικά σημαντική διαφορά μεταξύ των αποτελεσμάτων των ανθοϊαμάτων Μπαχ σε σύγκριση με το placebo στην διαχείριση και θεραπεία (treatment) των παιδιών με ADHD (διαταραχή ελλειμματικής προσοχής/υπερκινητικότητας ή ΔΕΠΥ).
Τίτλος: Do Bach flower remedies have a role to play in pain control? A critical analysis investigating therapeutic value beyond the placebo effect, and the potential of Bach flower remedies as a psychological method of pain relief. Συμπέρασμα: Η χρήση των ανθοϊαμάτων του Μπαχ έχει φέρει θετικές συναισθηματικές αλλαγές στα περισσότερα μέλη (clients) αυτής της μελέτης. Παρόλο που είναι δύσκολο να βγάλουμε κάποιο οριστικό συμπέρασμα για την σημασία της θεραπευτικής αξίας αυτών των ιαμάτων σχετικά με τον πόνο σε σύγκριση με το placebo, τα αποτελέσματα είναι ενθαρρυντικά. Συγκεκριμένα, ελάφρυνση από αρνητικά συναισθήματα και προαγωγή της θετικής σκέψης, συμπεριλαμβανομένου του πώς τα μέλη της έρευνας ανοίγονταν ως προς συναισθηματικά ζητήματα, και πώς τα διαχειρίζονταν. Η ένδειξη είναι ότι υπάρχει δυναμικό για να πούμε ότι τα ανθοϊάματα Μπαχ μπορούν να λειτουργήσουν ως φορείς θεραπείας (therapeutic agent) στην ανακούφιση του πόνου [...].
Τίτλος: Bach Flower Remedies for psychological problems and pain: a systematic review. Συμπέρασμα: Οι περισσότερες από τις διαθέσιμες αποδείξεις για την αποτελεσματικότητα και ασφάλεια των ανθοϊαμάτων του Μπαχ έχουν υψηλό ρίσκο προκατάληψης (high risk of bias). Συμπεραίνουμε ότι, με βάση ανεπιθύμητα συμβάντα που αναφέρθηκαν (reported adverse events) σε αυτές τις έξι δοκιμές, τα ανθοϊάματα είναι κατά πάσα πιθανότητα ασφαλή. Λίγες controlled prospective δοκιμές υπάρχουν για την δράση των ιαμάτων σε ψυχολογικές προβλήματα και πόνο. Η ανάλυσή μας για τις τέσσερις ελεγχόμενες δοκιμές των ιαμάτων για το άγχος εξετάσεων και για ΔΕΠΥ δείχνουν ότι δεν υπάρχει κάποια απόδειξη δράσης σε σύγκριση με το placebo.
Τίτλος: [Emotional support and Bach Flower Therapy]. Συμπέρασμα: 87.4% από τους ασθενείς που έλαβαν θεραπεία με ανθοϊάματα δήλωσαν θετική ή πολύ θετική εξέλιξη. Η ανθοθεραπεία Μπαχ δείχνει να είναι μια καλή εναλλακτική στα ψυχοφάρμακα (psycho-pharmaceuticals) και φαίνεται να είναι πολύ αποδοτική, με λιγότερες παρενέργειες [...]. Αξίζει να σημειωθεί ότι η συγκεκριμένη έρευνα δεν φαίνεται, σύμφωνα με την περιγραφή που δίνεται στο Pubmed, να συνέκρινε την δράση των ανθοϊαμάτων με το placebo.
Τίτλος: When less is better: a comparison of Bach Flower Remedies and homeopathy. Συμπέρασμα: Οι εκτενείς δοκιμές έχουν παράγει μικτά ή αμφιλεγόμενα αποτελέσματα σχετικά με την αποτελεσματικότητα και των δύο αυτών συστημάτων φροντίδας της υγείας. Ενώ μια ποικιλία θετικών αποτελεσμάτων έχει καταγραφεί συχνά με θεραπείες Ομοιοπαθητικής και ανθοθεραπείας Μπαχ, είναι πιθανό το αποτέλεσμα του placebo να λειτουργεί σε σημαντικό βαθμό και στις δύο προσεγγίσεις.
Τίτλος: Bach flower remedies: a systematic review of randomised clinical trials. Συμπέρασμα: Οι περισσότερο αξιόπιστες κλινικές δοκιμές δεν δείχνουν κάποια διαφορά μεταξύ των ανθοϊαμάτων και του placebo.
Τίτλος: Preventive use of Bach flower Rescue Remedy in the control of risk factors for cardiovascular disease in rats. Συμπέρασμα: Το Bach Flower Rescue Remedy ήταν αποτελεσματικό στον έλεγχο της γλυκαιμίας, των τριγλυκεριδίων και της HDL-χοληστερόλης και μπορεί να χρησιμεύσει ως στρατηγική για τη μείωση των παραγόντων κινδύνου για καρδιαγγειακές παθήσεις σε αρουραίους. Αυτή η μελέτη παρέχει ορισμένα προκαταρκτικά δεδομένα «απόδειξης της έννοιας» ότι το Bach Rescue Remedy μπορεί να έχει κάποιες βιολογικές θετικές επιπτώσεις.
Τίτλος: Exploring the Effectiveness of External Use of Bach Flower Remedies on Carpal Tunnel Syndrome: A Pilot Study. Συμπέρασμα: Η προτεινόμενη κρέμα BFR θα μπορούσε να είναι μια αποτελεσματική παρέμβαση στη διαχείριση του ήπιου και μέτριου συνδρόμου καρπιαίου σωλήνα, μειώνοντας τα συμπτώματα σοβαρότητας και παρέχοντας ανακούφιση από τον πόνο.
Τίτλος: Effects of Bach Flower Remedies on Menopausal Symptoms and Sleep Pattern: A Case Report. Συμπέρασμα: Η χρήση των λουλουδιών Bach ως θεραπευτική στρατηγική για την ανακούφιση των συμπτωμάτων της εμμηνόπαυσης, όπως το άγχος, οι αλλαγές στη διάθεση και η αϋπνία, φαίνεται άξια περαιτέρω έρευνας. Αξίζει να σημειωθεί ότι η συγκεκριμένη έρευνα έγινε σε ένα άτομο και, συνεπώς, δεν υπήρξε δυνατότητα σύγκρισης της δράσης των ανθοϊαμάτων με το placebo.

Παραπομπές

Εξωτερικοί σύνδεσμοι 
 Bach Centre
 Ανθοϊάματα Μπαχ Ελληνική Εταιρεία Ομοιοπαθητικής Ιατρικής

Ψευδοεπιστήμες